สตาร์ทอัพ
เวลานี้คนไทยกำลังตื่นตัวกับคำว่า สตาร์ทอัพ โดยเฉพาะนโยบายรัฐบาลชุดนี้ที่ให้ธนาคารรัฐ 3 แห่ง คือ
4 มิ.ย. 2559

โดย...นายรัษฎา
เวลานี้คนไทยกำลังตื่นตัวกับคำว่า สตาร์ทอัพ โดยเฉพาะนโยบายรัฐบาลชุดนี้ที่ให้ธนาคารรัฐ 3 แห่ง คือ ธนาคารออมสิน ธนาคารเพื่อการพัฒนาวิสาหกิจขนาดกลางและขนาดย่อม (เอสเอ็มอีแบงก์) และธนาคารกรุงไทย ใส่เงินธนาคารละ 2,000 ล้านบาท รวม 6,000 ล้านบาท เพื่อร่วมลงทุนในธุรกิจสตาร์ทอัพ เพื่อก้าวขึ้นเป็นธุรกิจขนาดกลางและขนาดย่อม (เอสเอ็มอี)
ดูแล้วต่อไปประเทศไทยน่าจะมีธุรกิจสตาร์ทอัพมากมายได้
อย่างไรก็ตาม นิยามของ สตาร์ทอัพ ของรัฐบาลไทย กับสตาร์ทอัพจากกลุ่มประเทศสหรัฐและยุโรป น่าจะแตกต่างกัน ในประเทศยุโรปและสหรัฐ สตาร์ทอัพของเขา เป็น “เทค สตาร์ทอัพ” (Tech Startup) คือ ที่นอกจากจะเป็นบริษัทก่อตั้งขึ้นใหม่แล้ว ยังเน้นเรื่องเทคโนลยีที่ใหม่ และตอบสนองไลฟ์สไตล์ของคนได้ 
ตัวอย่างง่ายๆ ของสตาร์ทอัพในต่างประเทศ คือ แอพพลิเคชั่นต่างๆ ในโทรศัพท์มือถือ
ในขณะที่ สตาร์ทอัพ ในความเข้าใจของคนไทย มักจะครอบคลุมรวมไปถึงเอสเอ็มอีทั่วๆ ไป หรือผลิตภัณฑ์โอท็อป ทั้งที่กลุ่มนี้ไม่น่าจะใช่สตาร์ทอัพ เมื่อคำนึงถึงโมเดลของธุรกิจ การเน้นใช้เทคโนโลยีและความคิดสร้างสรรค์
ใครที่คิดจะทำธุรกิจสตาร์ทอัพ กำลังจะขอสินเชื่อจากธนาคารพาณิชย์ หรือขอร่วมทุนจากกองทุนร่วมทุนของธนาคารรัฐจึงต้องศึกษาให้ดี